**ประกาศองค์การบริหารส่วนตำบลสระโพนทอง**

**เรื่อง ประกาศใช้แผนปฏิบัติการป้องกันการทุจริต 4 ปี**

**(พ.ศ.2561 – 2564)**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ในการประชุมคณะรัฐมนตรี เมื่อวันที่ 11 ตุลาคม 2559 ได้มีมติเห็นชอบ ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560 – 2564) ตามที่คณะกรรมการ ป.ป.ช.เสนอโดยให้หน่วยงานภาครัฐแปลงแนวทางและมาตรการสู่การปฏิบัติด้วยการกำหนดไว้ในแผนปฏิบัติราชการ 4 ปีและแผนปฏิบัติราชการประจำปี และให้หน่วยงานภาคดำเนินการให้สอดคล้องกับแผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560 – 2564)กรอบยุทธศาสตร์ชาติระยะ 20 ปี และแผนการปฏิบัติรูปประเทศต่างๆ เพื่อยกระดับคะแนนของดัชนีการรับรู้การทุจริตให้สูงกว่าร้อยละ 50

 องค์กรปกครองส่วนท้องถิ่น เป็นหน่วยงานที่มีความสำคัญอย่างยิ่ง ในการบริหารและพัฒนาท้องถิ่น โดยมีแผนพัฒนาท้องถิ่น 4 ปี เป็นเครื่องมือกำหนดทิศทางในการบริหารท้องถิ่น ดังนั้น เพื่อให้การจัดทำแผนพัฒนาท้องถิ่น 4 ปี มีความสอดคล้องกับยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560 – 2564) ตามมติคณะรัฐมนตรี และเพิ่มประสิทธิภาพในการป้องกันการทุจริต ตลอดจนแสดงให้เห็นถึงเจตจำนงทางการเมืองของผู้บริหารองค์กรปกครองส่วนท้องถิ่น ในการต่อต้านการทุจริตอย่างเป็นรูปธรรม สำนักงาน ป.ป.ช. จึงขอความร่วมมือองค์กรปกครองส่วนท้องถิ่นในการจัดทำแผนปฏิบัติการป้องกันการทุจริต 4 ปี (พ.ศ.2561 -2564)

 ดังนั้น เพื่อให้การจัดทำแผนปฏิบัติการป้องกันการทุจริตขององค์การบริหารส่วนตำบลสระโพนทองเป็นไปโดยความเรียบร้อย บรรลุวัตถุประสงค์ เกิดประโยชน์สูงสุด เป็นไปตามหลักการบริหารกิจการบ้านเมืองที่ดีหรือหลักธรรมาภิบาล จึงขอประกาศใช้แผนปฏิบัติการป้องกันการทุจริตดังกล่าวซึ่งมีรายละเอียดตามแนบท้ายประกาศนี้

จึงประกาศให้ทราบโดยทั่วกัน

 ประกาศ ณ วันที่ 21 เดือน พฤษภาคม พ.ศ. 2561





( นางบุญน้อม ลิ้มกุล )

 นายกองค์การบริหารส่วนตำบลสระโพนทอง